b'\n_START_ARTICLE_\nSplo\xc5\xa1na bolni\xc5\xa1nica \xc2\xbbDr. Franca Derganca\xc2\xab Nova Gorica\n_START_PARAGRAPH_\nSplo\xc5\xa1na bolni\xc5\xa1nica\xc2\xa0\xc2\xbbDr. Franca Derganca\xc2\xab\xc2\xa0Nova Gorica je najmlaj\xc5\xa1a splo\xc5\xa1na bolni\xc5\xa1nica v Sloveniji, saj je pri\xc4\x8dela z delom 5. avgusta 1945. Nahaja se nekoliko izven Nove Gorice, v bli\xc5\xbenjem mestu \xc5\xa0empeter pri Gorici._NEWLINE_Nastala je ob koncu druge svetovne vojne, ko je regija z dodelitvijo Gorice Italiji izgubila tamkaj\xc5\xa1nje zdravstvene ustanove. Sprva je bolni\xc5\xa1nica delovala v Vipavi, leta 1956 pa je bila preseljena v \xc5\xa0empeter pri Gorici in leta 1974 poimenovana po kirurgu Francu Dergancu.\n_START_SECTION_\nPriznanja\n_START_PARAGRAPH_\nLeta 1992 je ustanova prejela \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza izjemne zasluge pri obrambi svobode in uveljavljanju suverenosti Republike Slovenije\xc2\xab.'